आर्थिक अधिशेष
अर्थशास्त्र में आर्थिक अधिशेष (economic surplus) दो मात्राओं का नाम है: उपभोक्ता अधिशेष (consumer surplus) उपभोक्ताओं द्वारा अपने-अपने स्वीकृत भुगतान मूल्य से कम मूल्य पर किसी माल या सेवा को खरीद पाने से हुई कुल बचत होती है। उत्पादक अधिशेष (producer surplus) उत्पादकों द्वारा अपने स्वीकृत प्राप्त मूल्य से अधिक मूल्य पर किसी माल या सेवा को बेच पाने से हुआ लाभ होता है। कुल आर्थिक अधिशेष इन दोनों का जोड़ होता है: आर्थिक अधिशेष = उपभोक्ता अधिशेष + उत्पादक अधिशेष